Varhaiskasvatuksen neuvottelukunnan varhaiskasvatustutkimus ja kansainvälinen tilanne –jaosto 

Asettaminen	
	Sosiaali- ja terveysministeriö on tänään asettanut varhaiskasvatuksen neuvottelukunnan yhteyteen Varhaiskasvatustutkimus ja kansainvälinen tilanne -jaoston. Varhaiskasvatuksen neuvottelukunnan toiminnan järjestämisestä säädetään valtioneuvoston asetuksella 524/2004 varhaiskasvatuksen neuvottelukunnasta. 	

Toimikausi	
	 24.11.2005 – 31.12.2006	

Tausta	
	Valtioneuvosto on 17.2.2005 asettanut varhaiskasvatuksen neuvottelukunnan, jonka tavoitteena on tukea varhaiskasvatuksen laaja-alaista kehittämistä. Neuvottelukunnan tehtävänä on edistää ja yhteen sovittaa yhteistyötä eri hallinnonalojen, järjestöjen, tutkimus- ja koulutuslaitosten, kuntien ja muiden tahojen kesken.
 
Varhaiskasvatuksen neuvottelukunnasta annetun valtioneuvoston asetuksen mukaan neuvottelukunta voi kutsua tilapäisiä tai pysyviä asiantuntijoita sekä asettaa keskuudestaan jaostoja. Varhaiskasvatustutkimus ja kansainvälinen tilanne -jaosto hyödyntää työskentelyssään varhaiskasvatuksen neuvottelukunnan sekä taustaorganisaatioidensa asiantuntemusta ja se voi myös kutsua asiantuntijoita kuultavaksi. Jaosto raportoi työskentelystään varhaiskasvatuksen neuvottelukunnalle. Jaosto tuottaa materiaalia neuvottelukunnan väliraporttiin ja Varhaiskasvatuksen visioon 2015 (loppuraportti).	

Tavoitteet	
	Varhaiskasvatuksen neuvottelukunnan yhteydessä toimivan Varhaiskasvatustutkimus ja kansainvälinen tilanne -jaoston tavoitteena on perehtyä keskeiseen koti- ja ulkomaiseen varhaiskasvatustutkimukseen  sekä järjestelmien ja politiikkojen kehitykseen  ja niiden avulla edesauttaa suomalaisen varhaiskasvatuksen toimintajärjestelmän ja sisällön kehittämistä. 	

Tehtävä	
	Varhaiskasvatustutkimus ja kansainvälinen tilanne –jaoston tehtävänä on
•	koota tietoa  valtakunnallisesti merkittävistä eri toimijatahojen tutkimus- ja kehittämishankkeista, selvityksistä, arvioinneista ja muista toimenpiteistä, jotka oleellisesti vaikuttavat varhaiskasvatukseen
•	tuoda näkyväksi jaoston ja  neuvottelukunnan jäsenten asiantuntemuksen ja perehtyneisyyden kautta Suomessa tehtävää varhaiskasvatustutkimusta ja tehdä ehdotuksia tarpeellisista tutkimusohjelmista 
•	Jaoston jäsenten asiantuntemuksen pohjalta perehtyä keskeisimpiin kansainvälisiin tutkimushankkeisiin ja kartoituksiin sekä arviointeihin.
•	tuoda varhaiskasvatustutkimuksen tuottama tieto ja kansainvälinen näkökulma varhaiskasvatuksen kehittämiseksi ja varhaiskasvatuksen kansainvälisestä  seurannasta ja arvioinnista löytyneet näkökulmat varhaiskasvatuksen kehittämiseksi Varhaiskasvatuksen visioon 2015. 	

Organisointi	
	Puheenjohtaja:
Pentti Hakkarainen, professori,  Oulun yliopiston Kajaanin opettajankoulutusyksikkö

Jäsenet:
Eeva Hujala, professori, Tampereen yliopisto
Maritta Hännikäinen, professori, Varhaiskasvatuksen laitos, Jyväskylän yliopisto  
Päivi Lindberg, erikoissuunnittelija, Stakes
Mikko Ojala, professori, Helsingin yliopisto
Jari Rajanen, opetusneuvos, Opetusministeriö
Ritva Semi, erityisasiantuntija, OAJ
 
Sihteeri:
Pirjo Honkavaara, suunnittelija,  Lastensuojelun Keskusliitto 	

Kustannukset ja rahoitus	
	
Jaoston kustannukset maksetaan momentilta 33.01.21.

Matkakustannusten korvaamiseen sovelletaan valtion virka- ja työehtosopimusta matkakustannusten korvaamisesta. 

Kokous- ja sihteeripalkkioiden osalta noudatetaan sosiaali- ja terveysministeriön voimassa olevaa päätöstä maksettavista komiteapalkkioista. Erillistä ansionmenetyskorvausta ei makseta. 	

	

LIITTEET	
	-	

JAKELU	
	Jaoston jäsenet
Varhaiskasvatuksen  neuvottelukunta	

TIEDOKSI	
	STM/HARE